ຜູ້ນຳ ເພື່ອສິດທິ ພົນລະເຮືອນ ສຫລ ທ່ານ Julian Bond ເຖິງແກ່ ອະສັນຍາກຳແລ້ວ
​ທ່ານ Bond ​ນຳພາ​ບັນດານັກສຶກສາ ຕໍ່ຕ້ານ​ການ​ແບ່​ງ​ແຍກ​ສີ​ຜິວ ​ຢູ່ເຂດ​ພາກ​ໃຕ້​ທີ່​​ມີ​ການ​ປ່ຽນ​ແປ​ງທີ່​ຮຸນ​ແຮງ ຂອງ​ອາ​ເມຣິກາ ໃນລະ​ຫວ່າງຊ່ວງ​ປີ 1960.
ຜູ້ນຳເພື່ອສິດທິພົນລະເຮືອນ ສະຫະລັດ ທ່ານ Julian Bond ໄດ້ເຖິງແກ່ອະສັນຍາກຳແລ້ວ ທ່ານ Bond ໄດ້ເສຍຊີວິດ ເມື່ອຕອນຄ່ຳຂອງວັນເສົາວານນີ້ ລວມອາຍຸໄດ້ 75 ປີ ຢູ່ໃນເມືອງ Fort Walton Beach ລັດ Florida ຫຼັງຈາກທີ່ໄດ້ເຈັບປ່ວຍໃນໄລຍະສັ້ນ ໂດຍບໍ່ໄດ້ ລະບຸວ່າເປັນໂຣກຫຍັງ ທ່ານໄດ້ຖືກຈົດຈຳ ໃນຖານະເປັນຜູ້ມີສຽງເວົ້າ ທີ່ເຕັມໄປດ້ວຍ ອາລົມ ຄົມຄາຍ ແລະ ໂວຫານດີ ສຳຫລັບການຕໍ່ສູ້ເພື່ອຄວາມ ຍຸດຕິທຳ ການເຄື່ອນໄຫວຂອງທ່ານ Bond ນັ້ນ ກວາມເອົາໄລຍະຫຼາຍທົດສະວັດຜ່ານມາ ຈາກການນຳພາບັນດານັກສຶກສາ ຕໍ່ຕ້ານການແບ່ງແຍກສີຜິວ ຢູ່ເຂດພາກໃຕ້ທີ່ມີການປ່ຽນແປງທີ່ຮຸນແຮງ ຂອງອາເມຣິກາ ໃນລະຫວ່າງຊ່ວງປີ 1960 ເພື່ອນຳພາອົງການເພື່ອສິດທິພົນລະເຮືອນແຫ່ງຊາດທີ່ມີຊື່ສຽງໂດ່ງດັງ ກໍຄື National Association for Colored People ຫຼື (NAACP) ນັ້ນ U S civil rights leader Julian Bond has died